b'\n_START_ARTICLE_\nSafvet-beg Ba\xc5\xa1agi\xc4\x87\n_START_SECTION_\n\xc5\xbdivljenje in delo\n_START_PARAGRAPH_\nBa\xc5\xa1agi\xc4\x87 je ena najpomembnej\xc5\xa1ih osebnosti sodobne bosanske in bo\xc5\xa1nja\xc5\xa1ke knji\xc5\xbeevnosti ter za\xc4\x8detnik bo\xc5\xa1nja\xc5\xa1kega narodnega preporoda v za\xc4\x8detku 20. stoletja. Bil je ustanovitelj mnogih \xc4\x8dasnikov, \xc4\x8dasopisov in narodnih dru\xc5\xa1tev. Leta 1900 je objavil delo Kratka uputa u pro\xc5\xa1lost Bosne od 1463. do 1850., ki je bila vse do pojavitve Had\xc5\xbeijahi\xc4\x87eve knjige Geneza nacionalnog pitanja bosanskih Muslimana standard prou\xc4\x8devanja zgodovine Bo\xc5\xa1njakov. Leta 1894 se je odzval pozivu za sodelovanje pri polaganju temeljnega kamna Star\xc4\x8devi\xc4\x87evega doma._NEWLINE_V osnovni \xc5\xa1oli je hodil v Mostarju in Konjicu. Leta 1882 se je njegova dru\xc5\xbeina preselila v Sarajevo, kjer je kon\xc4\x8dal ru\xc5\xbedijo. Med letoma 1885 in 1895 je hodil na sarajevsko gimnazijo. Od leta 1895 do 1899 je \xc5\xa1tudiral arab\xc5\xa1\xc4\x8dino in perzij\xc5\xa1\xc4\x8dino na dunajski univerzi. Po diplomi je postal profesor orientalskih jezikov na zagreb\xc5\xa1ki univerzi._NEWLINE_Med letoma 1919 in 1927 je bil kurator Arheolo\xc5\xa1kega muzeja v Sarajevu.'